  Виталий Пронин 10-тӥ инвожое асьмеос Грециысь Афон монастырьын служить карем святойёсты буре вайиськомы.Со монастырез туж сӥлы каро. Преданиосын гожъямъёсъя, ачиз Инмар Анай сое кылдытӥз. Иоанн Богослов апостолэн ӵош корабльын уякузы, куазь шуак сӧриське, кужмо тӧл потэ, бадӟымесь тулкымъёс ӝутско но соослэсь корабльзэс Афон гурезьлэн выжыяз вутто. Инмар Анай сокем синмаськиз татысь чебер интыослы, соку ик Инмарлэсь куриз, солы но отчы пичи сэрег мед висъялоз шуыса. «Мед луоз та инты но татысь сад тыныд рай, нош утиськыны мылкыд карисьёслы  гавань кадь», - шуиз Инмар.Обитель туж бадӟым, отын ӟуч но  мукет православной калыкъёслэн монастырьёссы вань.  Тунсыко соиз: отын вӧсясько воргоронъёс гинэ, соослэн гинэ кельяоссы но вань. Нылкышноосты со обителе пыраны уг лэзё.  Монастырез уте  Инмар Анайлэн «Иверской» мудорез. Паймымон соиз но: мудор вуэм зарезетӥ. Вуысь ӝуась тылэз адӟыса, обросэз басьтӥллям но умой гинэ интыяллям. Нош ӵуказеяз ӵукна лыкто но, мудор, пе, капка йылын. Мукет нуналаз нош ик озьы. Нош огпол Инмар Анай, одӥг монахлы уйвӧтаз лыктыса, верам: кытысь монэ шедьтӥськоды, отчы ик интыялэ, мон, пе, тӥледыз утьыны лыктӥ. Мон вань дыръя монастырь улоз, пе, шуиз. Со дырысен та обросэз «Вратарница» шуыны кутскиллям. Афонысь ваем мудоръёс: Инмар Анайлы сӥзем «Скоропослушница» но Николай Чудотворецлэн.Афонысь монастырьлэн кужмыз но, данэз но туж бадӟым. Тросэз оскисьёс отчы вуылыны тыршо.  Асьме шаерысь но ветлӥсьёс вань.  Черкмылы юрттӥсь ужбергатӥсьёс, отчы ветлыса, приходмылы 2 оброс кузьмазы: одӥгез Николай югдытӥсьлы сӥземын,  мукетыз - Инмар Анайлы - «Скоропослушница». Соосты Афонысь монахъёс суредаллям (список, яке копия, лэсьтӥллям). Кыкез но чудотворной иконаос лыдъясько. Соос бордазы кыско. Тросэз верало: со сярысь номыре тодытэк, черке пыро ке но, мылкыдзы та мудоръёс доры вае. Соин ик тау кариськом ужбергатӥсьёслы сыӵе обросъёс кузьмамзы  понна, Инмар соосты мед утёз.Азьланяз но мед быгатомы со обросъёслы йыбыртъяны, отын возьматэм святойёслэсь юрттэт курыны но соос асьме понна мед вӧсяськозы шуыса вазиськыны.Та толэзе черк пусъе7-тӥ инвожое -    Иоанн Предтечалэсь йырзэ куинетӥзэ шедьтон.10-тӥ инвожое - Ӟуч музъем вылысь вань святойёсты буре ваён. Озьы ик - Афон монастырьысь святойёслы сӥзем нунал.14-тӥ инвожое - Иоанн Кронштадскиез буре ваён.24-тӥ инвожое - Варфоломей но Варнава апостолъёсты буре ваён.27-тӥ инвожое  -   Преподобной Мефодиез но Дивеевоысь святойёсты буре ваён.28-тӥ инвожое - Иона югдытӥсез буре ваён.29-тӥ инвожое -   Феофан Затворникез буре ваён.  